CELEX: 22008D0033
Language: el
Date: 2008-03-14 00:00:00
Title: Απόφαση της Μεικτής Επιτροπής του ΕΟX αριθ. 33/2008, της 14ης Μαρτίου 2008 , για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ

10.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 182/30
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 33/2008
   της 14ης Μαρτίου 2008
   για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XVIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 132/2007 της 26ης Οκτωβρίου 2007 (1).
            
         
               (2)
            
            
               Η οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/54/ΕΚ καταργεί, με ισχύ από τις 15 Αυγούστου 2009, τις οδηγίες του Συμβουλίου 75/117/EΟΚ (3), 76/207/EΟΚ (4), 86/378/EΟΚ (5) και 97/80/EΚ (6), οι οποίες έχουν ενσωματωθεί στη συμφωνία και οι οποίες πρέπει, συνεπώς, να διαγραφούν από τη συμφωνία με ισχύ από τις 15 Αυγούστου 2009,
            
         ΑΠΟΦΑΣΙΖΕΙ:
   Άρθρο 1
   Το παράρτημα XVIII της συμφωνίας τροποποιείται ως εξής:
   
               1.
            
            
               Το ακόλουθο σημείο παρεμβάλλεται μετά το σημείο 21α (οδηγία 97/80/EΚ του Συμβουλίου):
               
                           «21β.
                        
                        
                           
                              32006 L 0054: Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (ΕΕ L 204 της 26.7.2006, σ. 23).
                           Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                           
                                       α)
                                    
                                    
                                       Το κείμενο του άρθρου 3 αντικαθίσταται από το ακόλουθο κείμενο:
                                       “Προκειμένου να εξασφαλιστεί εμπράκτως η πλήρης ισότητα μεταξύ ανδρών και γυναικών στην επαγγελματική ζωή, η αρχή της ίσης μεταχείρισης δεν εμποδίζει τα κράτη μέλη να διατηρήσουν ή να θεσπίσουν μέτρα που προβλέπουν ειδικά πλεονεκτήματα με σκοπό να διευκολύνουν το λιγότερο εκπροσωπούμενο φύλο να ασκήσει μια επαγγελματική δραστηριότητα ή να αποτρέψουν ή να αντισταθμίσουν τυχόν μειονεκτήματα κατά την επαγγελματική σταδιοδρομία.”
                                    
                                 
                                       β)
                                    
                                    
                                       Στο άρθρο 12 προστίθεται η ακόλουθη παράγραφος:
                                       “5.   Για την Ισλανδία και τη Νορβηγία η ημερομηνία της 17ης Μαΐου 1990 στην πρώτη φράση της παραγράφου 1 αντικαθίσταται από την 1η Ιανουαρίου 1994 και για το Λιχτενστάιν αντικαθίσταται από την 1η Μαΐου 1995.”
                                    
                                 
                                       γ)
                                    
                                    
                                       Στο άρθρο 19 παράγραφος 4 στοιχείο α), οι λέξεις “άρθρο 141 της συνθήκης” αντικαθίστανται από τις λέξεις “άρθρο 69 της συμφωνίας ΕΟΧ”.»
                                    
                                 
                     
         
               2.
            
            
               Το κείμενο των σημείων 17 (οδηγία 75/117/ΕΟΚ του Συμβουλίου), 18 (οδηγία 76/207/ΕΟΚ του Συμβουλίου), 20 (οδηγία 86/378/ΕΟΚ του Συμβουλίου) και 21α (οδηγία 97/80/EΚ του Συμβουλίου) διαγράφεται με ισχύ από τις 15 Αυγούστου 2009.
            
         Άρθρο 2
   Τα κείμενα της οδηγίας 2006/54/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 15 Μαρτίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 14 Μαρτίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 100 της 10.4.2008, σ. 1.
   
      (2)  ΕΕ L 204 της 26.7.2006, σ. 23.
   
      (3)  EE L 45 της 19.2.1975, σ. 19.
   
      (4)  ΕΕ L 39 της 14.2.1976, σ. 40.
   
      (5)  ΕΕ L 225 της 12.8.1986, σ. 40.
   
      (6)  ΕΕ L 14 της 20.1.1998, σ. 6.
   
      (7)  Αναφέρονται συνταγματικές απαιτήσεις.